rejauldu/bengali-wikipedia huggingface dataset:
পাভেল ভট্টাচার্য হলেন একজন ভারতীয় চলচ্চিত্র পরিচালক এবং চিত্রনাট্যকার। তিনি সাধারণ বাংলা ভাষার চলচ্চিত্রে কাজ করেন।  তিনি রসগোল্লা (চলচ্চিত্র) পরে বাবার নাম গান্ধীজি চলচ্চিত্র দিয়ে আত্মপ্রকাশ করেছিলেন। তিনি বইয়ের প্রচ্ছদের চিত্রকর হিসেবেও কাজ করেছেন এবং নবারুণ ভট্টাচার্যের বই চিত্রিত করেছেন। নবারুণের মৃত্যুর পর, পাভেল তাকে নিয়ে পোয়েট ফ্রম ডেথ ভ্যালি নামক একটি ডকুমেন্টারি তৈরি করেন।   জীবনের প্রথমার্ধ  তিনি কালীঘাট হাই স্কুল এবং মুকুল বোস মেমোরিয়াল ইনস্টিটিউশনে স্কুলে পড়াশোনা করেছেন এবং ইতিহাসে স্নাতকোত্তর এবং স্নাতকোত্তর ডিগ্রির জন্য কলকাতা বিশ্ববিদ্যালয়ে গেছেন। স্কুলে পড়ার পাশাপাশি তিনি আবৃত্তি, বিতর্ক, কুইজ ও নাটকে সক্রিয় অংশগ্রহণ করতেন।   চলচ্চিত্রের তালিকা  বছরচলচ্চিত্রপরিচালকগল্পচিত্রনাট্যভাষানোট২০১৫বাবর নাম গান্ধীজীবাংলাবাওয়ালবাংলা ভাষা২০১৮সোনার পাহাড়বাংলারসগোল্লাবাংলা২০১৯বাচ্চা শশুরবাংলাবালাহিন্দি২০২০অসুরবাংলা২০২২কলকাতা চলন্তিকাবাংলামন খারাপবাংলা২০২৩ডাক্তার কাকুবাংলা   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক
সিওয়ানি () ভারতের হরিয়ানা রাজ্যের ভিওয়ানি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সিওয়ানি শহরের জনসংখ্যা হল ১৫,৮৪৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে সিওয়ানি এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
শাবনাজ (জন্ম সাবরীনা তানিয়া) একজন অবসরপ্রাপ্ত বাংলাদেশী চলচ্চিত্র অভিনেত্রী। ১৯৯১ সালে ‘চাঁদনী’ নামক চলচ্চিত্রের মাধ্যমে তার অভিনয় জীবন শুরু করেন। নির্মম (১৯৯৬) চলচ্চিত্রে অভিনয়ের জন্য তিনি শ্রেষ্ঠ অভিনেত্রীর জন্য বাংলাদেশ জাতীয় চলচ্চিত্র পুরস্কার লাভ করেন।   কর্মজীবন  ১৯৯১ সালে এহতেশাম পরিচালিত চাঁদনী চলচ্চিত্রের মাধ্যমে চলচ্চিত্র জগতে পা রাখেন। এই চলচ্চিত্রে তার সহ-অভিনেতা ছিলেন নাঈম। চাঁদনী চলচ্চিত্রটি সুপারহিট হওয়ার ফলে শাবনাজ-নাঈম জুটি অল্প সময়ের মধ্যেই জনপ্রিয় হয়ে ওঠে এবং বাংলাদেশের চলচ্চিত্রে নতুন ধারার সূচনা করে। চলচ্চিত্র জগতে কয়েক বছরের ক্যারিয়ারে শাবনাজ-নাঈম জুটি একসঙ্গে প্রায় ২০টি চলচ্চিত্রে অভিনয় করেছেন। তাদের উল্লেখযোগ্য চলচ্চিত্রের মধ্যে রয়েছে জিদ, লাভ, চোখে চোখে, অনুতপ্ত, বিষের বাঁশি, সোনিয়া, টাকার অহংকার, সাক্ষাৎ, এবং ঘরে ঘরে যুদ্ধ।   চলচ্চিত্রের তালিকা  বছরচলচ্চিত্রচরিত্রপরিচালকটীকা১৯৯১চাঁদনীএহতেশাম১৯৯২দিলআজিজুর রহমানআজকের হাঙ্গামামোহাম্মদ হোসেনসোনিয়ামুস্তাফিজচোখে চোখেএহতেশামঅঞ্জলিদারাশিকো১৯৯৩লাভসোহানুর রহমান সোহানসাক্ষাতসাইফুল আজম কাশেমজিদআজিজুর রহমানঅনুতপ্তশিবলি সাদিকটাকার অহংকারহাফিজ উদ্দিন১৯৯৪বিষের বাঁশিশফিউল আজমআগুন জ্বলেমতিন রহমান১৯৯৫ফুল আর কাঁটালাবনীআফতাব খান টুলুরাগ অনুরাগদেলোয়ার জাহান ঝন্টুআঞ্জুমানআঞ্জুমানহাফিজ উদ্দিনআশা ভালোবাসাডানাতমিজ উদ্দিন রিজভী১৯৯৬তপস্যাগাজী মাজহারুল আনোয়ারপ্রেমের সমাধিরুখসানা বেগম হেনাইফতেখার জাহানজনতার শত্রুবশিরুল হকজনম জনমআউয়াল চৌধুরীগরিবের ওস্তাদজিল্লুর রহমানবদসুরতশিবলি সাদিকনির্মমরানীআলমগীরশ্রেষ্ঠ অভিনেত্রীর জন্য বাংলাদেশ জাতীয় চলচ্চিত্র পুরস্কারমায়ের অধিকারশিবলি সাদিক১৯৯৭চিরশত্রুডায়নারায়হান মুজিবআশার প্রদীপজীবন রহমানদেশদ্রোহীকাজী হায়াৎ১৯৯৮প্রতিশ্রুতিনূর মোহাম্মদ মণি১৯৯৯একটি সংসারের গল্পমনোয়ার খোকন২০০১ঘরে ঘরে যুদ্ধআজিজুর রহমান২০০৭ডাক্তার বাড়ীআজিজুর রহমান২০১১কে আপন কে পরশাহীন-সুমনঅতিথি চরিত্রে ব্যক্তিগত জীবন চিত্রনায়িকা শাবনাজ দর্শকদের কাছে ‘শাবনাজ’ নামে পরিচিত হলেও তার পারিবারিক নাম সাবরিনা তানিয়া। তিন বোনের মধ্যে তিনি সবার বড়। তার বাবা নাট্যশিল্পী স ম হুমায়ূন।  ১৯৯৪ সালের ৫ অক্টোবর শাবনাজ অভিনেতা নাঈমের সাথে বিবাহ বন্ধনে আবদ্ধ হন। তাঁদের দুইটি মেয়ে রয়েছে।   পুরস্কার   শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ)   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:বাঙালি অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
তুলসীগঙ্গা নদীর তীরে ছোট্ট ঢিবি  বাংলাদেশের রাজশাহী বিভাগে অবস্থিত একটি প্রাচীন নগরের ধ্বংসাবশেষ। এটি মূলত জয়পুরহাট জেলার পাঁচবিবি উপজেলায় অবস্থিত একটি  প্রাচীন আকর্ষনীয় স্থাপনা। যা বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা  অবস্থান  তুলসীগঙ্গা নদীর তীরে ছোট্ট ঢিবি প্রত্নতাত্ত্বিক ধ্বংসাবশেষ। এটা জয়পুরহাট জেলার পাঁচবিবি উপজেলার নীমাই পীরের মাযার থেকে ১০০ মিটার দক্ষিণে অবস্থিত এই প্রাচীন স্থাপনা। স্থানীয়দের কাছে এটি পাথরঘাটা নামে পরিচিত।  বিবরণ তুলসীগঙ্গা নদীর তীরে যে প্রাচীন স্থাপনা দেখা যায় তা এককালে প্রাচীন নগরী ছিল। এই নগরী মূলত দক্ষিণ তীরে অবস্থিত। বহু কাল আগে হিন্দু-বৌদ্ধযুগে এই নগরী গড়ে ওঠে। নদীর দুই তীরেই এই নগরীর বিস্তার লাভ করেছিল। দু'পাশের যোগাযোগের জন্য পাথরের সেতু ছিল। তার খিলান এখনও দেখা যায়। নদীর তীর থেকে অল্প দক্ষিণে ঢিবি আছে। সেই ঢিবিতে ৪ মিটার লম্বা ধূসর রঙের একখণ্ড গ্রানাইট আছে। এখানে উন্নত মানের কারুকাজ করা প্রস্তর পাওয়া গিয়েছে। এখানে এখন প্রায় দুই কিলোমিটার এলাকা জুড়ে সেই নগরীর ধ্বংসাবশেষ আছে।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড);ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ২০৯, ISBN 984- 70112-0112-0  আরও দেখুন  বাংলাদেশের প্রত্নতাত্ত্বিক স্থানের তালিকা  ভিতরগড় দূর্গ  মির্জাপুর শাহী মসজিদ  আটোয়ারী ইমামবাড়া  ঢোলহাট মন্দির  জামালপুর জামে মসজিদ  রামসাগর মন্দির  কাদিয়া বাড়ি ঢিবি  কানসাট রাজবাড়ি  তথ্যসূত্র  বিষয়শ্রেণী:জয়পুরহাট জেলার দর্শনীয় স্থান বিষয়শ্রেণী:জয়পুরহাট জেলার প্রত্নতাত্ত্বিক স্থাপনা
ফুফকালান () ভারতের মধ্য প্রদেশ রাজ্যের ভিন্দ জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ফুফকালান শহরের জনসংখ্যা হল ১০,২৪৫ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ফুফকালান এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ভিন্দ জেলার শহর ও নগর
ইউরি ভ্লাদিমিরোভিচ আন্দ্রোপভ (; জন্ম: ১৫ জুন, ১৯১৪ - মৃত্যু: ৯ ফেব্রুয়ারি, ১৯৮৪) সাবেক রুশ-সোভিয়েত রাজনীতিবিদ, প্রধানমন্ত্রী ও দেশটির সর্বোচ্চ নেতা ছিলেন। পূর্বসূরী লিওনিদ ব্রেজনেভের মৃত্যুজনিত কারণে প্রধানমন্ত্রীর দায়িত্বপ্রাপ্ত হন ও পনেরো মাস ক্ষমতায় ছিলেন। পরবর্তীতে তার মৃত্যুতে কনস্তান্তিন চেরনেনকো সোভিয়েত ইউনিয়নের প্রধানমন্ত্রী হয়েছিলেন।   প্রারম্ভিক জীবন  ভ্লাদিমির কনস্তান্তিনোভিচ আন্দ্রোপভ নামীয় এক রেলওয়ে কর্মকর্তার সন্তান ছিলেন ইউরি আন্দ্রোপভ। রাশিয়ার অন্যতম সম্ভ্রান্ত পরিবার ডন কোজাকের সদস্য ছিলেন তার বাবা।The noble families from Don তার মা ইয়েভগেনিয়া কার্লোভনা ফ্লেকেনস্তেইন ছিলেন মস্কোর সম্পদশালী ব্যবসায়ী কার্ল ফ্রেঞ্জোভিচ ফ্লেকেনস্তেইনের কন্যা। কার্ল ফ্রেঞ্জোভিচ ভাইবর্গ থেকে জার্মান-রুশ বংশোদ্ভূত ছিলেন। আন্দ্রোপভ রাইবিনস্ক ওয়াটার ট্রান্সপোর্ট টেকনিক্যাল কলেজে পড়াশোনা করেছেন। শৈশবেই তের বছর বয়সে তার পিতা-মাতা মৃত্যুবরণ করেন।A Dictionary of 20th Century Communism. Edited by Silvio Pons and Robert Service. Princeton University Press. 2010. তরুণ বয়সেই ভারবাহক, টেলিগ্রাফের কেরানি এবং ভল্গার বাষ্পীয় জাহাজে নাবিক হিসেবে কাজ করেছেন।   রাজনৈতিক জীবন  ১৯৩০ সালে কমসোমলে যোগ দেন আন্দ্রোপভ। ১৯৩৯ সালে কম্যুনিস্ট পার্টির সদস্য হন। এরপর ১৯৪০ থেকে ১৯৪৪ সাল পর্যন্ত ক্যারেলো-ফিনিশ প্রজাতন্ত্রের লেনিনবাদী কমিউনিস্ট যুবলীগের কেন্দ্রীয় কমিটির প্রথম সচিবের দায়িত্ব পালন করেন। দ্বিতীয় বিশ্বযুদ্ধ চলাকালে তিনি ফিনল্যান্ডে অবস্থান করেন ও সোভিয়েত ইউনিয়নের দখলকৃত এলাকায় সোভিয়েত রক্ষাকারী দলের সদস্য হিসেবে অক্ষশক্তির বিপক্ষে গেরিলা যুদ্ধে অবতীর্ণ হন। ১৯৪৪ সালে কমিউনিস্ট পার্টিতে কাজ করার জন্যে কমসোমল ত্যাগ করেন। ১৯৪৭ সালে তিনি ক্যারেলো-ফিনিশ প্রজাতন্ত্রের কমিউনিস্ট পার্টির কেন্দ্রীয় কমিটিতে দ্বিতীয় সচিবরূপে নির্বাচিত হন।БИОГРАФИЧЕСКИЙ УКАЗАТЕЛЬ এরপর ১৯৫১ সালে মস্কোতে চলে আসেন ও দলের সদর দফতরে যোগ দেন।  ১৯৫৪ সালে হাঙ্গেরীতে সোভিয়েত রাষ্ট্রদূতরূপে যোগ দেন। এ সময়ে হাঙ্গেরীয় মুক্তিযোদ্ধাদের আন্দোলন শুরু হয়। আন্দ্রোপভ সেখানে গুরুত্বপূর্ণ ভূমিকা পালন করেন এবং এ গণ-আন্দোলন নস্যাৎ করতে সাহায্য করেন। তিনি প্রধানমন্ত্রী নিকিতা ক্রুশ্চেভের দৃষ্টি আকর্ষণ করতে সক্ষম হন ও সামরিক হস্তক্ষেপের প্রয়োজনীয়তার কথা জানান।Christopher Andrew and Vasili Mitrokhin, The Mitrokhin Archive: The KGB in Europe and the West, Gardners Books (2000), . ফলে, হাঙ্গেরীর শীর্ষস্থানীয় নেতৃবৃন্দ গ্রেফতার হন ও ইমরে নেগিকে ফাঁসিকাষ্ঠে ঝোলানো হয়।   দেহাবসান  ফেব্রুয়ারি, ১৯৮৩ সালে আন্দ্রোপভ ডায়াবেটিসজনিত রোগে আক্রান্ত হন। আগস্ট, ১৯৮৩ সালে মস্কোর পশ্চিমাংসের সেন্ট্রাল ক্লিনিক্যাল হাসপাতালে স্থায়ীভাবে ভর্তি হন ও আমৃত্যু অবস্থান করতে থাকেন। তার শুভাকাঙ্খিরা গুরুত্বপূর্ণ বিষয়ে আলোচনা ও দলিলে স্বাক্ষরের জন্যে হাসপাতালে তাকে দেখতে আসতো। অতঃপর কিডনী বৈকল্যে মস্কোয় দেহাবসান ঘটে তার। তার মৃত্যুতে দেশব্যাপী চারদিনের শোক পালন করা হয়েছিল।   তথ্যসূত্র    আরও দেখুন   কেজিবি  লিওনিদ ব্রেজনেভ  টাইম বর্ষসেরা ব্যক্তিত্ব  বিষয়শ্রেণী:১৯১৪-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:সোভিয়েত ইউনিয়নের প্রধানমন্ত্রী বিষয়শ্রেণী:সোভিয়েত রাজনীতিবিদ বিষয়শ্রেণী:সোভিয়েত ইউনিয়নের কমিউনিস্ট পার্টির প্রধান বিষয়শ্রেণী:রুশ সাম্যবাদী বিষয়শ্রেণী:সোভিয়েত ইউনিয়নের কমিউনিস্ট পার্টির সাধারণ সম্পাদক বিষয়শ্রেণী:সোভিয়েত ইউনিয়নের কমিউনিস্ট পার্টির কেন্দ্রীয় কমিটির পলিটব্যুরো সদস্য বিষয়শ্রেণী:কেজিবি কর্মকর্তা বিষয়শ্রেণী:স্নায়ুযুদ্ধের ব্যক্তি বিষয়শ্রেণী:টাইম সাময়িকীর বর্ষসেরা ব্যক্তি
গিঁট (বা গেরো, বা গ্রন্থী):  দড়ির (বা সুতা) নিজেকে বেষ্টনকারী পেঁচ যা দড়িটির নিজের বা পেঁচে বেষ্টিত অন্যান্য সামগ্রীর নড়াচড়ায় বাধাদেয়। দড়ির গিঁট বাঁধার জন্য ব্যবহার হয়, যা ঘর্ষণ দ্বারা স্থায়ী।  frame|right|কয়েকপ্রকার গিঁট   গিঁট'''- টোপলজির সংজ্ঞা  thumb|150px|ট্রেফয়েল গিঁট, সরলতম অ-মামুলি গিঁট। একটি দড়িতে ইচ্ছেমত চক্রসৃষ্টি(looping) এবং অন্তর্বুনণের(interlacing) পর প্রান্তদুটি পরস্পরের সাথে জুড়ে দিলে যে বক্র(curve) পাওয়া যায়, তাকে গিঁট বলা হয়। টোপলজির দৃষ্টিকোণ থেকে যেকোন দুটি গিঁট সমতুল্য হলেও একটিকে অপরটিতে নিরবিচ্ছন্নভাবে(অর্থাৎ, দড়িটি না কেটে) রূপান্তরিত করা সম্ভবপর নাও হতে পারে। গণিতের পরিভাষায়, গিঁট হলো কোন স্থানে বিদ্যমান কতগুলি বিন্দুর একটি সেট যা টোপলজিগতভাবে একটি বৃত্তের সমতুল্য। গিঁট তত্ত্বে সম্ভাব্য নানাপ্রকার গিঁট এবং এদের একটিকে আরেকটিতে নিরবিচ্ছিন্নভাবে রূপান্তরিত করা যাবে কিনা তার গাণিতিক বিশ্লষণ করা হয়। thumb|250px|জটিলতর একটি গিঁট  বিষয়শ্রেণী:পদার্থবিজ্ঞান
ইন্টারনেট অ্যাসাইন্ড নাম্বারস অথোরিটি (ইয়ানা) আইকানের অন্তর্গত একটি বিভাগ। এটি আমেরিকার একটি অলাভজনক ব্যক্তিমালিকানাধীন প্রতিষ্ঠান। বৈশ্বিক আইপি ঠিকানা বণ্টন, অটোনোমাস সিস্টেম নম্বর বণ্টন, ডোমেইন নেইম সিস্টেম (ডিএনএস)-এর রুট জোন পরিচালনা, বিভিন্ন ধরনের মিডিয়া, এবং ইন্টারনেট প্রটোকলের সাথে জড়িত চিহ্নসমূহ এবং ইন্টারনেট নম্বরসমূহ।B. Carpenter, F. Baker, M. Roberts (June 2000). [rfc:2860 MoU Between IETF and ICANN concerning IANA]. IETF. doi:10.17487/RFC2860. RFC 2860. rfc:2860.   তথ্যসূত্র     বিষয়শ্রেণী:ইন্টারনেটের ইতিহাস বিষয়শ্রেণী:আন্তর্জাতিক টেলিযোগাযোগ বিষয়শ্রেণী:ইন্টারনেট পরিচালনা প্রতিষ্ঠান বিষয়শ্রেণী:মার্কিন যুক্তরাষ্ট্রে ইন্টারনেট বিষয়শ্রেণী:১৯৮৮-এ প্রতিষ্ঠিত সংগঠন
ভারতের সম্বল ইউপি থেকে এসপি রাজনীতিকের জন্য, জাভেদ আলী খান দেখুন  কুনওয়ার জাভেদ আলী খান (১৯৩৫ - ২০১৬)  ভারতের উত্তর প্রদেশের সাদাবাদের একজন ভারতীয় জাতীয় কংগ্রেসের রাজনীতিবিদ ছিলেন।  তিনি বিখ্যাত সাদাবাদের নবাব পরিবারে জন্মগ্রহণ করেন এবং আশরাফ আলী খানের পুত্র। তাঁর পিতাও দীর্ঘকাল রাজনীতিবিদ ছিলেন যিনি স্বাধীনতা-পূর্ব ১৯৩৯ সালে  সালে এবং পরে ১৯৬৯ সালে সাদাবাদ পরিষদের প্রতিনিধিত্ব করেছিলেন   জাভেদ আলী ১৯৮০ সালে সাদাবাদ থেকে উত্তর প্রদেশ বিধানসভায় ভারতীয় জাতীয় কংগ্রেস দলের প্রার্থী হিসাবে নির্বাচিত হন,   সেই সময়ে তিনি বিশ্বনাথ প্রতাপ সিংয়ের মুখ্যমন্ত্রীত্বের অধীনে উত্তর প্রদেশের গণপূর্ত বিভাগের মন্ত্রী হিসেবেও দায়িত্ব পালন করেন। ১৯৮০-৮৩ সাল।    ১৯৯৯ সালে, তিনি জলেসার থেকে কংগ্রেস প্রার্থী হিসাবে নির্বাচনে প্রতিদ্বন্দ্বিতা করেছিলেন কিন্তু জয়ী হননি।   তিনি ২২ ডিসেম্বর ২০১৬ সালে সাদাবাদে নিজ বাড়িতে ইন্তেকাল করেন    তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০১৬-এ মৃত্যু বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ১৯৮০-১৯৮৫ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:হাতরাস জেলার ব্যক্তি
পারসেক (প্রতীক: pc) হলো মহাজাগতিক দূরত্ব পরিমাপে ব্যবহৃত একটি একক। যেসব নক্ষত্রের লম্বন (parallax) ১ সেকেন্ড তাদের দূরত্ব ১ পারসেক। ১ পারসেক = ৩.২৬ আলোকবর্ষ। রাতের আকাশে আমরা যে সকল নক্ষত্র দেখতে পাই তার বেশীরভাগই সূর্য থেকে ৫০০ পারসেক দূরত্বের মধ্যে অবস্থান করছে।  খুব সম্ভবত ইংরেজ জ্যোতির্বিদ হারবার্ট হল টার্নার ১৯১৩ সালে প্রথমবারের মতো পারসেকের ধারণা দেন।Dyson, F. W., Stars, Distribution and drift of, The distribution in space of the stars in Carrington's Circumpolar Catalogue. In: Monthly Notices of the Royal Astronomical Society, Vol. 73, p. 334–342. March 1913.  "There is a need for a name for this unit of distance. Mr. Charlier has suggested Siriometer ... Professor Turner suggests PARSEC, which may be taken as an abbreviated form of 'a distance corresponding to a parallax of one second.'"  তথ্যসূত্র   বিষয়শ্রেণী:দূরত্বের একক বিষয়শ্রেণী:দৈর্ঘ্যের একক বিষয়শ্রেণী:জ্যোতির্বিজ্ঞানে ব্যবহৃত একক
আমের রহমান (; জন্ম: ১৭ অক্টোবর ১৯৮২) বাংলাদেশী বংশোদ্ভূত একজন অস্ট্রেলীয় কৌতুকাভিনেতা। তিনি নাজিম হোসেনের সাথে দ্বৈতভাবে কৌতুক অনুষ্ঠান ব্রাউন প্ল্যানেটে কাজ করার জন্য সুপরিচিত।   প্রাথমিক জীবন  রহমানের বাবা মুশফিক রহমান এবং রেজিনা রহমান বাংলাদেশে জন্মগ্রহণ করেন এবং সেখানেই বেড়ে ওঠেন।  রহমানের বাবা একজন প্রকৌশলী। তার বাবা-মায়ের বিয়ে করার পরে তারা বাংলাদেশে থেকে মধ্যপ্রাচ্যে চলে আসেন।  রহমান সৌদি আরবে জন্মগ্রহণ করেন, যদিও তার পরিবার প্রায়ই বাংলাদেশে ভ্রমণ করে থাকেন। তিনি ৬ বছর বয়সে অস্ট্রেলিয়ায় চলে যাওয়ার আগ পর্যন্ত সৌদি আরবে বসবাস করেন। ১৩ বছর বয়সে অস্ট্রেলিয়ায় ফিরে আসার আগ পর্যন্ত তার ১০ বছর বয়সে ওমান চলে গিয়েছিলেন। তিনি মেলবোর্নের পশ্চিম ও পূর্ব উপকূলীয় এলাকায় শৈশবকাল পার করেন।   পুরস্কার  ২০০৮ সালে, রহমান ও হোসেন মেলবোর্ন আন্তর্জাতিক কমেডি উৎসবে ফিয়ার অফ ব্রাউন প্ল্যানেট এর জন্য সেরা নবগত পুরস্কার লাভ করেন।   ব্যক্তিগত জীবন  রহমান একজন মুসলিম। অক্টোবর ২০১১ সালে, তিনি ব্রুনউইক, ভিক্টোরিয়াতে অবস্থিত তার পিতামাতার বাড়িতে চলে আসেন এবং বর্তমানে গ্লেন ওয়েভারলির ভিক্টোরিয়াতে বসবাস করছেন। ২০১২ সালের ৯ নভেম্বর তারিখে, রহমান কোই আলীর সাথে বিবাহ বন্ধনে আবদ্ধ হন।   তথ্যসূত্র    বহিঃসংযোগ       Elliott-Cooper, Adam. Aamer Rahman: ‘There’s an expectation of non-white comedians to pander to white audiences’. Ceasefire Magazine, 28 June 2014  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় মুসলমান বিষয়শ্রেণী:মুসলমান কৌতুকাভিনেতা বিষয়শ্রেণী:মুসলিম পুরুষ কৌতুকাভিনেতা বিষয়শ্রেণী:মেলবোর্নের কৌতুকাভিনেতা বিষয়শ্রেণী:অস্ট্রেলীয় কৌতুকাভিনেতা বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
রজার ব্রুস মায়ারসন () একজন মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার লাভ করেন।   জীবনী  মায়ারসন ১৯৫১ সালের ২৯ মার্চ বোস্টনেজন্মগ্রহণ করেন। তিনি হার্ভার্ড বিশ্ববিদ্যালয় থেকে ফলিত গণিতে ব্যাচেলর অব আর্টস, মাস্টার অব সায়েন্স এবং পিএইচডি ডিগ্রি অর্জন করেন। ১৯৭৬ থেকে ২০০১ সাল পর্যন্ত নর্থওয়েস্টার্ন বিশ্ববিদ্যালয় এর অর্থনীতি বিভাগে অধ্যাপনা করেন। ২০০১ সালত হেকে তিনি শিকাগো বিশ্ববিদ্যালয়ের অর্থনীতির অধ্যাপক।   তথ্যসূত্র    বহিঃসংযোগ   Myerson Nobel Prize lecture  Webpage at the University of Chicago  ABC News Chicago interview    The scientific background to the 2007 Nobel prize: Mechanism Design Theory  IDEAS/RePEc  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন অর্থনীতিবিদ বিষয়শ্রেণী:মার্কিন গণিতবিদ বিষয়শ্রেণী:মার্কিন নোবেল বিজয়ী বিষয়শ্রেণী:খেলা তাত্তিক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি মার্কিন সামাজিক বিজ্ঞানী বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:নর্থওয়েস্টার্ন বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:বস্টন, ম্যাসাচুসেট্‌স থেকে মানুষ বিষয়শ্রেণী:ইকনমেট্রিক সোসাইটির সভাপতি বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য
জন মাইকেল তারতুরো (; ; জন্ম: ২৮ ফেব্রুয়ারি ১৯৫৭) হলেন ইতালীয় মার্কিন অভিনেতা, লেখক ও চলচ্চিত্র নির্মাতা। তিনি ডু দ্য রাইট থিং (১৯৮৯), মিলার্স ক্রসিং (১৯৯০), বার্টন ফিঙ্ক (১৯৯১), কুইজ শো (১৯৯৪), দ্য বিগ লেবোভ্‌স্কি (১৯৯৮), ও ব্রাদার, হোয়ার আর্ট দো? (২০০০) এবং ট্রান্সফর্মার্স চলচ্চিত্র ধারাবাহিকের চারটি চলচ্চিত্র, ও দ্য লাস্ট নাইট (২০১৭) চলচ্চিত্রে অভিনয় করে খ্যাতি অর্জন করেন। বার্টন ফিঙ্ক ছবিতে অভিনয় করে তিনি কান চলচ্চিত্র উৎসবের শ্রেষ্ঠ অভিনেতার পুরস্কার ও শ্রেষ্ঠ অভিনেতা বিভাগে দাভিদ দি দোনাতেল্লো অর্জন করেন এবং কুইজ শো ছবিতে অভিনয় করে সেরা পার্শ্ব অভিনেতা বিভাগে গোল্ডেন গ্লোব ও  স্ক্রিন অ্যাক্টরস গিল্ড পুরস্কারের মনোনয়ন লাভ করেন।  টেলিভিশনে তিনি মঙ্ক ধারাবাহিকে অভিনয় করে ২০০৪ সালে একটি প্রাইমটাইম এমি পুরস্কার অর্জন করেন এবং দ্য নাইট অব মিনি ধারাবাহিকে অভিনয় করে একটি প্রাইমটাইম এমি ও গোল্ডেন গ্লোব পুরস্কারের মনোনয়ন লাভ করেন। এছাড়া তিনি তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।  তথ্যসূত্র  বহিঃসংযোগ             বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন টেলিভিশন অভিনেতা বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:সিসিলীয় বংশোদ্ভূত মার্কিন ব্যক্তি বিষয়শ্রেণী:সিসিলীয় বংশোদ্ভূত ব্যক্তি বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:দাভিদ দি দোনাতেল্লো বিজয়ী
সালমা বাণী (জন্ম: ১৬ ডিসেম্বর ১৯৬২) বাংলাদেশী কথাসাহিত্যিক। তিনি ২০২৩ সালে কথাসাহিত্যে বিশেষ অবদানের জন্য বাংলা একাডেমি পুরস্কার অর্জন করেন।   প্রাথমিক জীবন  সালমা বাণী ঢাকার ধানমন্ডির ৩২ সেন্ট্রাল রােডে জন্মগ্রহণ করেন। তার শিক্ষাজীবন শুরু ধানমন্ডি প্রাথমিক বিদ্যালয়ে। পড়াশুনা করেন মেহেরুন্নিছা গার্লস স্কুলে, ইডেন কলেজ ও ঢাকা বিশ্ববিদ্যালয়ে। ১৯৯২ সালে কানাডায় যান ইউনিভার্সিটি অফ টরন্টোতে‘ক্রিয়েটিভ রাইটিংস' বিষয়ের ওপর ডিগ্রী নিতে।    কর্মজীবন    রাজনৈতিক জীবন  সালমা বাণী ১৯৭৫ সালে ইডেন কলেজে বাংলাদেশ ছাত্রলীগের রাজনীতিতে জড়িত ছিলেন।   সম্মাননা    বাংলা একাডেমি পুরস্কার (২০২৩)  সৈয়দ ওয়ালীউল্লাহ সাহিত্য পুরস্কার, (২০১৯)  তরুণ কথা সাহিত্যিক পুরস্কার, কাগজ প্রকাশন (২০০১)  জেমকন সাহিত্য পুরস্কার (২০১৫)   গ্রন্থ  সালমা বাণীর উল্লেখযোগ্য গ্রন্থ:   ‘নিন্দিত উত্তরণ’ (২০০০) উপন্যাস  ভাঙ্গারি’  (২০০৪) উপন্যাস  গােলাপী মঞ্জিল (২০১২) উপন্যাস  পরিসরের মাপজোখ (২০১৩) উপন্যাস  ইমিগ্রেশন (২০১৪) উপন্যাস  যুবক হয়ে ওঠার সময় (২০১৭) উপন্যাস  জলের ওপর টিপ সই (২০১৭) উপন্যাস   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাহিত্যিক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:ইডেন মহিলা কলেজের প্রাক্তন শিক্ষার্থী বিষয়শ্রেণী:কানাডায় বাংলাদেশী অভিবাসী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
দোস্তানা তরুণ মনসুখানি পরিচালিত ২০০৮ সালের ভারতীয় হিন্দি ভাষার প্রণয়ধর্মী হাস্যরসাত্মক চলচ্চিত্র। ধর্ম প্রডাকশন্সের ব্যানারে চলচ্চিত্রটি প্রযোজনা করেছেন করণ জোহর। এতে শ্রেষ্ঠাংশে অভিনয় করেছেন অভিষেক বচ্চন, জন আব্রাহাম ও প্রিয়াঙ্কা চোপড়া। গল্পে দেখা যায় স্যাম ও কুণাল নামে দুই যুবক নেহা নামে এক যুবতীর সাথে একই অ্যাপার্টমেন্টে থাকার জন্য সমকামী হওয়ার ভান করে এবং সময়ের পরিক্রমায় দুজনেই তার প্রেমে পড়ে।  দোস্তানা ২০০৮ সালের ১৪ই নভেম্বর মুক্তি পায় এবং সমালোচকদের নিকট থেকে প্রশংসা লাভ করে, তারা অভিনয়শিল্পীদের অভিনয়, তিন প্রধান অভিনয়শিল্পীর রসায়ন এবং পরিচালনা, সঙ্গীত, চিত্রগ্রহণ, হাস্যরস, পোশাক-পরিচ্ছদ এবং স্টাইলের প্রশংসা করে। চলচ্চিত্রটি বক্স অফিসে সফল হয় এবং ৮৭.১৫ কোটি রূপী আয়কারী চলচ্চিত্রটি ২০০৮ সালের অন্যতম সর্বোচ্চ আয়কারী চলচ্চিত্র। ৫৪তম ফিল্মফেয়ার পুরস্কারে চলচ্চিত্রটি শ্রেষ্ঠ চলচ্চিত্র, শ্রেষ্ঠ অভিনেতা (বচ্চন), শ্রেষ্ঠ পার্শ্ব অভিনেত্রী (খের) ও শ্রেষ্ঠ সঙ্গীত পরিচালক (বিশাল-শেখর)-সহ ৯টি মনোনয়ন লাভ করে।  অভিনয়শিল্পীদল এই চলচ্চিত্রের অভিনয়শিল্পীরা হলেন:  অভিষেক বচ্চন - সমীর "স্যাম" মলহোত্রা  জন আব্রাহাম - কুণাল চৌহান  প্রিয়াঙ্কা চোপড়া - নেহা মেলওয়ানি  ববি দেওল - অভিমন্যু "অভি" সিং  কিরণ খের - রানী কৌর মলহোত্রা  সুস্মিতা মুখার্জী - ইশিতা "ইশু" মেলওয়ানি  বোমান ইরানি - মুরলী "এম" লোখান্ডে  শ্রে বাওয়া - বীর সিং  শিল্পা শেট্টি - "শাট আপ অ্যান্ড বাউন্স" গানে নৃত্যশিল্পী  সঙ্গীত  দোস্তানা সঙ্গীতায়োজন করেছেন বিশাল-শেখর। অন্বিতা দত্ত গুপ্তন তিনটি গান ও কুমার দুটি গানের গীত লিখেছেন। সঙ্গীতায়োজনের পাশাপাশি বিশাল দাদলানি চারটি গানে কণ্ঠ দেন এবং একটি গানের গীত লিখেন। এই অ্যালবামে ছয়টি মৌলিক গান রয়েছে, যেগুলোতে কণ্ঠ দিয়েছেন দাদলানি, শঙ্কর মহাদেবন, সুনিধি চৌহান, মাস্টার সলিম, শ্রেয়া ঘোষাল, আমানত আলি ও শান। সনি মিউজিক ২০০৮ সালের ১০ই অক্টোবর সাউন্ডট্র্যাক অ্যালবামটি প্রকাশ করে।  তথ্যসূত্র  বহিঃসংযোগ     যশ রাজ ফিল্মসে দোস্তানা        বিষয়শ্রেণী:২০০৮-এর চলচ্চিত্র বিষয়শ্রেণী:২০০৮-এর পরিচালনায় অভিষেক চলচ্চিত্র বিষয়শ্রেণী:২০০৮-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র বিষয়শ্রেণী:যশ রাজ ফিল্মসের পরিবেশিত চলচ্চিত্র বিষয়শ্রেণী:বিশাল-শেখর সুরারোপিত চলচ্চিত্র বিষয়শ্রেণী:কোরাল গেবলস, ফ্লোরিডার পটভূমিতে চলচ্চিত্র বিষয়শ্রেণী:মার্কিন যুক্তরাষ্ট্রের পটভূমিতে বিদেশি চলচ্চিত্র বিষয়শ্রেণী:মায়ামির পটভূমিতে চলচ্চিত্র বিষয়শ্রেণী:সৈকতের পটভূমিতে চলচ্চিত্র বিষয়শ্রেণী:ফ্লোরিডায় ভারতীয়-মার্কিন সংস্কৃতি
thumbnail|চ্যাপেলের অন্তর্দেশ 'সেডলেক ওসারি (কঙ্কালের গির্জা নামেও পরিচিত) একটি ছোট রোমান ক্যাথোলিক গির্জা যা চেক প্রজাতন্ত্রেরে সেডলেকে অবস্থিত। গির্জাটি মৃত মানুষের কঙ্কাল দিয়ে সাজানো। এখানে প্রায় ৪০,০০০ থেকে ৭০,০০০ মানুষের কঙ্কাল দিয়ে শৈল্পীকভাবে সাজানো হয়েছে গির্জাটি। এই গির্জাটি চেক প্রজাতন্ত্রের অন্যতম পর্যটকদের আকর্ষণীয় স্থান। প্রতি বছর প্রায় ২০০,০০০ পর্যটক গির্জাটি দেখতে আসেন।  গির্জাটির অন্যতম আকর্ষণ হলো এর কেন্দ্রে একটি বড় কঙ্কালের ঝাড়বাতি। আরো একটি আকর্ষণীয় কাজ হলো সোয়র্জনেবার্গের পরিবারের এর কুলচিহ্ন। এটিও কঙ্কাল দিয়ে নির্মীত।   ইতিহাস  thumb|left|250px|Chapel Exterior ১২৭৮ সালে হেনরি নামে একজন মঠাধ্যক্ষকে বোহেমিয়ার রাজা আটাকোরা ২ জেরুজালেম পাঠান। তিনি সেখান থেকে ফিরে আসার সময় গলগোথার কিছু মাটি সঙ্গে করে নিয়ে এসে মঠের গোরস্তানের চারপাশে ছড়িয়ে দেন। এই খবর যখন লোকজন জেনে যায় তখন পুণ্য লাভের জন্য সবাই মরে যাওয়ার পর এখানে সমাহিত হওয়ার ইচ্ছা পোষণ করে এবং কিছুদিনের মধ্যেই ইউরোপজুড়ে সেলডেক হয়ে ওঠে একটি আকাক্সিক্ষত সমাধিক্ষেত্র। ১৪ শতাব্দীতে ব্ল্যাক ডেথের সময় এবং ১৫ শতাব্দীর প্রথম দিকে হাজাইট যুদ্ধের সময় হাজার হাজার লোককে এখানে সমাহিত করা হয়।  ১৪০০ সালের দিকে এই গির্জার ভিতরে একটি গোথিক গির্জা নির্মাণ করা হয় যেখানে অনেক লোককে সমাহিত করা হয়। তাই এটির পরিধি অত্যন্ত বেড়ে যায়। ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।  ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান। ১৫১১ সালের পর কবর খুঁড়ে কঙ্কাল গাদা করার কাজ গির্জার একজন অর্ধ-অন্ধ সন্ন্যাসীকে দেয়া হয়। ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাইরের খুঁটি হিসেবে  হেলান দিয়ে থাকত। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও নকশাকার ছিলেন জ্যান সান্তিনি আইচেল।  ১৮৭০ সালে ফ্রান্তি অ্যাক রিন্ত নামের একজন কাঠমিস্ত্রিকে শোয়ার্জেনবার্গ পরিবার  এই হাড়গুলো সাজিয়ে রাখার দায়িত্ব দেয়। তিনি গির্জাটিকে ভয়ংকরদর্শন করে সাজিয়েছিলেন। এখনো গির্জার প্রবেশপথের দেয়ালে হাড্ডির ওপর রিন্ত-এর সই জ্বলজ্বল করছে।   স্থিরচিত্র    তথ্যসূত্র    বহিঃসংযোগ    Official website (cz, en, de)  Sedlec Ossuary Photos  Sedlec Ossuary in Images  বিষয়শ্রেণী:গির্জা ভবন